OpenLLM-France/wikimedia huggingface dataset:
# LVH

LVH té els següents significats:
* Los Verdes Humanistas, partit polític d'Espanya
* Las Vegas Hilton, hotel i casino ubicat a Las Vegas, als Estats Units
* Hipertròfia ventricular esquerra (del seu nom en anglès Left Ventricular Hypertrophy), hipertròfia del múscul cardíac del ventricle esquerre
# Klaasvoogds

Klaasvoogds és una regió agrícola a l'est de Robertson.
La zona es troba a 9 km de Robertson en direcció a Ashton . Hi ha una agència de correus i una parada de ferrocarril amb el nom. Actualment, l'activitat principal és la viticultura. El riu Klaas Voogdsrivier és un rierol insignificant que s'uneix al riu Breederivier prop de la ciutat .
Klaas Voogd va ser probablement el líder d'una campanya que va actuar contra el saqueig dels Khoikhoi.

## Enllaços externs

* https://www.vassa.org.za/wp-content/uploads/2018/10/VASSA-Journal_32-Nov-2016-Joubert-Klaasvoogds.pdf
# Carol Willis

Carol Willis és una arquitecta i professora universitària estatunidenca. És la fundadora, directora i curadora del Skyscraper Museum. També és professora adjunta d'estudis urbans en la Universitat de Colúmbia. Herbert Muschamp descriu a Willis en The New York Times com «la dona que va crear el Museu del Gratacel en 1996 a partir del no-res, únicament amb la seva imaginació, la seva passió per l'arquitectura de Nova York, i la seva creença en la importància de la història i el valor de l'esfera pública».

## Biografia

Es va graduar magna cum laude i Phi Beta Kappa a la Universitat de Boston. Va estudiar Història de l'Arquitectura a la Universitat de Colúmbia.
Willis és autora de Form Follows Finance: Skyscrapers and Skylines in Nova York and Chicago. El llibre va rebre els premis de l'AIA i el de «Millor Llibre sobre l'Urbanisme a Amèrica del Nord» l'any 1995 per l'Associació de la Història Urbana. Treballa com a professora a la Universitat de Colúmbia.
Willis està casada amb Mark Willis, banquer i professor adjunt de planificació urbana de la Universitat de Nova York.

## Obres seleccionades

* Form Follows Finance: Skyscrapers and Skylines in New York and Chicago (Princeton Architectural Press, 1995: 2008)
* Building the Empire State (W.W. Norton, 1998)
* Introduction to Skyscraper Rivals by Daniel M Abramson (Princeton Architectural Press, 2000)
* The Lower Manhattan Plan Paperback, edited by Carol Willis, introduction by Ann Buttenwieser (Princeton Architectural Press, 2002)
* Introduction to New York Architecture: A History, photographs by Richard Berenholtz, text by Amanda Johnson (Nova York:Universe, 2003)
* Introduction to New York Deco by photographer Richard Berenholtz (Welcome Books, 2009)

## Referències

* ↑ «New York: The Center of the World. Bonus Video. American Experience . WGBH | PBS». pbs.org, 2013. [Consulta: 9 octubre 2013].
* ↑ «Carol Willis». ctbuh.org, 2013. Arxivat de l'original el 17 de febrer de 2015. [Consulta: 10 octubre 2013].
* ↑ «Municipal Art Society of New York». Arxivat de l'original el 11 de març de 2013. [Consulta: 29 agost 2016].
* ↑ «The Urban History Association». uha.udayton.edu, 2012. Arxivat de l'original el 10 de desembre de 2012. [Consulta: 9 octubre 2013].
* ↑ «New York Times». , 30-05-2002.
# Victoria Coach Station

Victoria Coach Station és l'estació d'autobusos més gran i significant de Londres, operada per Victoria Coach Station Ltd., filial de Transport for London (TfL). L'estació serveix autobusos de llarga distància, no confondre amb "Victoria bus station" de London Buses. L'estació també es fa servir com a punt de partida per a molts viatges en tours d'autobús procedents de Londres.
Transport for London :
Metro de Londres  · London Rail  · London Overground  · Docklands Light Railway  · London Trams  · Tramlink  · London Buses  · London Dial-a-Ride  · London River Services  · London Streets  · Public Carriage Office  · Victoria Coach Station  · Peatge de congestió de Londres  · London low emission zone  · Oyster card :
# Real Club Deportivo España

El Real Club Deportivo España és un club hondureny de futbol de la ciutat de San Pedro Sula.

## Història

El Real España es va fundar el 14 de juliol de 1929 a l'escola Ramón Rosa, de San Pedro Sula per Pastor Reyes, Juan Banegas, "Teco" Lardizábal, Hugo Escoto Soto i Leonardo Muñoz.

## Palmarès

* Lliga hondurenya de futbol:
** 1974, 1975, 1976, 1980, 1988, 1990, 1993, Apertura 2003, Clausura 2007, Apertura 2010, Apertura 2013, Apertura 2017
* Copa hondurenya de futbol:
** 1972-73, 1992-93
* Copa de la UNCAF de clubs:
** 1982

## Màxims golejadors

Fins a la Clausura 2007-08
* Carlos Pavón 53
* Jimmy Bailey 52
* Carlos "Chico" Handal 51
* Luciano Emilio 45
* Junior Costly 41

## Futbolistes destacats

* Alex Gevanni Avila
* Anthony Costly
* Camilo Bonilla "Tin Tin "
* Carlos Pavón Plumer
* Carlos Orlando Caballero
* Chico Chico Handal
* Emilson Soto "El Mielero"
* Estanislao Ortega "Tanayo"
* Gilberto Yearwood
* Jaime Villegas
* Jimmy James Bailey
* Jimmy Stewart
* Jose Cardona "La Coneja"
* Juan Carlos Espinoza
* Julio César Arzú "El Tile "
* Luis Cruz
* Luis Orlando Vallejo "Caralampio "
* Maco Anariba
* Milton Núñez "El Tyson"
* Milton Flores "El Chocolate "
* Mozambique Álvarez
* Mauricio Funez "Guicho"
* Nahun Espinoza
* Luis Enrrique Calix "Gavilán "
* Ramón Maradiaga
* Wilmer Cruz "El Pájaro"
* Emerson Luis Firmin
* Luciano Emilio
* Flavio Ortega
* Alberto Ferreira
* Jorge López Silva
* Rubén Alonso
* Washington Hernández
* Carlos Reyes
* Rodrigo Peña
* Julio del Carmen Tapia

## Entrenadors destacaats

* Falvio Ortega
* Ernesto Luzardo
* Nestor Matamala
* Jose de la Paz Herrera "Chelato Ucles "
* Carlos Padilla
* Jose Treviño
* Juan De Dios Castillo
* Mario Zanabria

## Referències

* ↑ «Honduras - List of Champions». RSSSF. [Consulta: 1r octubre 2011].
* ↑ «Honduras - List of Cup Winners». RSSSF. [Consulta: 1r octubre 2011].
# Locana

Locana (arpità Lukënna) és un municipi italià, situat a la ciutat metropolitana de Torí, a la regió del Piemont. L'any 2007 tenia 1.806 habitants. Està situat a la Vall d'Orco, una de les Valls arpitanes del Piemont. Limita amb els municipis de Cantoira, Chialamberto, Coassolo Torinese, Cogne (Vall d'Aosta), Corio, Monastero di Lanzo, Noasca, Ribordone i Ronco Canavese.

## Administració

Llista d'alcaldes :
| Període | Identitat | Partit |
| 2006- | Giovanni Bruno Mattiet | Llista cívica |
# Bermudes (indumentària)

Les Bermudes són un tipus particular de pantalons curts, ara usat extensament com a indumentària informal tant per homes com per dones. La vora doble es col·loca prop d'un quatre polzades (2,5 - 10 cm) sobre el genoll.
El seu nom prové de Bermudes, un territori d'ultramar britànic, on es considera una indumentària masculina apropiada per als negocis quan estan fets de material de qualitat i es porten amb mitjons llargs fins al genoll, una camisa de vestir, corbata i jaqueta. Estan disponibles en una àmplia varietat de colors, incloent molts models en colors pastel així com colors més foscs.

## Origen

Les bermudes es van originar a l'exèrcit britànic per a l'ús en climes tropicals i desèrtics i encara són usades per la marina de guerra reial. Es creu que l'estil va ser adaptat per a l'ús de negocis a Bermudes, emulant la indumentària de les forces militars britàniques situades allà a començaments del segle xx.
Els pantalons bermudes autèntics no han de ser confosos amb els pantalons Capri i similars que s'estenen fins i tot sota el genoll. Els pantalons Cargo poden ser d'una longitud similar, però són típicament amples o més mal tallats que les bermudes.

## Galeria

* Policia amb bermudes.
* Claude Froidevaus (1990)
* Bermudes de Vilebrequin
* Socorristes de platja vestits amb bermudes.

## Referències

* 1 2 «Bermudas Unique clothing for men and women as business attire and smart casuals» (en anglès). [Consulta: 1r gener 2016].
# La Immaculada d'Isil

La Immaculada d'Isil, també dedicada a Sant Joan Baptista, és l'actual església parroquial del poble d'Isil, en el terme municipal d'Alt Àneu, a la comarca del Pallars Sobirà. Pertanyia al terme de l'antic municipi del mateix nom que el poble.
Està situada en una illa que fa la Noguera Pallaresa en dos braços, al nord-oest de la Casa de la Vila, actual seu de l'Entitat municipal descentralitzada d'Isil-Alós.

## Arquitectura

La definició dels seus volums exteriors està dominada pel disseny de la coberta a dues vessants, a la capçalera s'evidencia l'estructura d'un absis poligonal amb grans contraforts que reforcen el parament i integren simètricament dos espais a manera de capelles.
El desnivell de la seva coberta respecte a la de l'absis permet ampliar el sistema de buits, que es complementa en les parts laterals amb altres obertures sota el ràfec de la teulada.
Tanmateix, cal tenir en compte els buits de la façana principal, en particular els que configuren l'eix de la portalada setcentista, de concepció senzilla i pedra ben tallada, que inclou al seu damunt una fornícula i un òcul circular. Als angles de la façana se situen dos contraforts que l'emmarquen.
Trenca la simetria del conjunt el campanar que, al damunt d'un basament integrat al frontis, s'aixeca com a projecció d'un octògon regular de costats desiguals, coronat amb cuculla piramidal.

## Bibliografia

* Gavín, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.
* Lloret, Teresa; Castilló, Arcadi. «Son». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.
# Ksabi Moulouya

Ksabi Moulouya (en àrab قصابي ملوية, Qṣābī Mulūya; en amazic ⵇⵚⴰⴱⵉ ⵎⵍⵡⵢⵢⴰ) és una comuna rural de la província de Boulemane, a la regió de Fes-Meknès, al Marroc. Segons el cens de 2014 tenia una població total de 10.614 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Casa Pi i Torrents

La Casa Pi i Torrents és una obra de Vilanova i la Geltrú (Garraf) protegida com a Bé Cultural d'Interès Local.

## Descripció

Es tracta d'un edifici entre mitgeres fent cantonada, destinat a habitatge plurifamiliar, essent originàriament un habitatge plurifamiliar.
L'immoble és de planta rectangular compost de planta baixa, dos pisos i golfes. La coberta plana accessible, de la qual sobresurt la caixa d'escala i un cos destinat a colomar a la façana lateral. Consta de dues crugies perpendiculars a la façana principal, amb vestíbul lateral de volta d'aresta rebaixada, amb arrencada d'escala i arc carpanell. Hi ha una escala de comunicació entre plantes adossada a la mitgera i que ocupa la part central. Les plantes primera i segona de la façana posterior estan reculades.
Les parets de càrrega són de paredat comú i totxo. Els forjats són de biga de fusta i revoltó. Els terrats són a la catalana. L'escala és de volta a la catalana.
Les façanes s'estructuren sobre eixos verticals. Trobem balcons en ordre decreixent, finestres amb llinda a la planta baixa i a les golfes. El coronament es compon d'una cornisa perimetral i barana de terrat massissa i de ferro. A la façana principal hi ha portals d'arc rebaixat, un balcó corregut de cantonada a la primera planta i dos balcons a la segona planta. A la façana lateral també hi ha balcons.

## Referències

* 1 2 3 4 «Casa Pi i Torrents». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 novembre 2017].
# Ritu Escocès

Entre els nombrosos ritus maçònics, alguns porten el nom d'«escocès», en referència als orígens de la francmaçoneria encara que hagin estat històricament creats fora d'aquest país.
Els mots Ritu escocès poden doncs designar:
* el Ritu Escocès Rectificat (RER), fundat el 1782 a França.
* el Ritu Escocès Antic i Acceptat (REAA), fundat el 1801 a Charleston (EUA).
* el Ritu Escocès de 1962, fundat a Bèlgica el 1962.
A França, durant tot el segle xix, l'expressió "Ritu escocès" designava en el llenguatge corrent i amb alguna impropietat el conjunt dels tallers del Suprême Conseil de France (1804), per oposició a aquells del Grand Orient de France (1773) que practicaven molt majoritàriament el Ritu Francès.
Existeix igualment un Ritu Escocès o Ritu Estàndard d'Escòcia, practicat al si del Grand Prieuré des Gaules, del Gran Priorato de Hispania, de la Grande Loge National Française i minoritàriament a la Gran Logia Unida d'Anglaterra. Aquest ritu no és en realitat més que el ritu que practica la Grand Lodge of Scotland als tres primers graus, completat per la Maçonnerie de la Marque. Fora del sistèma pròpiament del Ritu Escocès, però totalment compatible són graus superiors el de l'Arc Reial i pels graus que fan referència a l'Orde del Temple i a l'Orde de Malta.
# Galiugàievskaia

Galiugàievskaia (en rus: Галюгаевская) és un poble (una stanitsa) del krai de Stàvropol, a Rússia, que el 2019 tenia 2.622 habitants. Pertany al districte rural de Kurskaia.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].
# Lynn Hilary

Lynn Hilary (Dublín, 1982) és una cantant, guitarrista i compositora irlandesa. També ha actuat com a soprano solista destacada al conjunt femení Celtic Woman.
Hilary va néixer a Dublín, Irlanda, i va cursar el 2005 una llicenciatura en actuació musical al DIT College of Music. Inicialment cantant de música clàssica, es va traslladar a la música celta per poder "utilitzar [el seu] registre vocal natural". Entre els cantants que la van influir, hi ha Michael Jackson, Joni Mitchell i Karen Carpenter.

## Referències

* ↑ «Celtic Woman Brings a Touch o' the Irish». St. Petersburg Times, 24-10-2007 [Consulta: 25 octubre 2020].
* ↑ Colucci, Rosa «Music Preview: Celtic Woman gives Irish soprano chance to shine». Pittsburgh Post-Gazette, 13-03-2008 [Consulta: 25 octubre 2020].
# Berméricourt

Berméricourt és un municipi francès, situat al departament del Marne i a la regió del Gran Est. L'any 2007 tenia 129 habitants.

## Demografia
### Població

El 2007 la població de fet de Berméricourt era de 129 persones. Hi havia 53 famílies, de les quals 11 eren unipersonals (11 dones vivint soles i 11 dones vivint soles), 21 parelles sense fills i 21 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 57 habitatges, 51 eren l'habitatge principal de la família, 1 era una segona residència i 5 estaven desocupats. Tots els 57 habitatges eren cases. Dels 51 habitatges principals, 42 estaven ocupats pels seus propietaris i 9 estaven llogats i ocupats pels llogaters; 5 tenien tres cambres, 17 en tenien quatre i 29 en tenien cinc o més. 48 habitatges disposaven pel capbaix d'una plaça de pàrquing. A 20 habitatges hi havia un automòbil i a 26 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Berméricourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 4 |
| 8 | 55 a 59 | 4 |
| 4 | 50 a 54 | 20 |
| 4 | 45 a 49 | 4 |
| 4 | 40 a 44 | 8 |
| 4 | 35 a 39 | 0 |
| 4 | 30 a 34 | 0 |
| 8 | 25 a 29 | 8 |
| 0 | 20 a 24 | 4 |
| 0 | 15 a 19 | 0 |
| 4 | 10 a 14 | 8 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 83 persones, 61 eren actives i 22 eren inactives. De les 61 persones actives 59 estaven ocupades (29 homes i 30 dones) i 2 estaven aturades (2 homes). De les 22 persones inactives 9 estaven jubilades, 6 estaven estudiant i 7 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses alimentàries i 1 d'una empresa de comerç i reparació d'automòbils.
L'any 2000 a Berméricourt hi havia 4 explotacions agrícoles que ocupaven un total de 676 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Berméricourt a l'INSEE.
* Évolution et structure de la population Fitxa amb el detall de dades de Berméricourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Leda (satèl·lit)

Leda és un petit satèl·lit irregular de Júpiter. Forma part del grup d'Himalia. Va ser descobert per Charles Kowal des de l'observatori de Mount Palomar, a Califòrnia, el 14 de setembre de 1974, després de tres nits d'observacions fotogràfiques (de l'11 al 13 de setembre; Leda apareix a totes les plaques fotogràfiques). Es va anomenar Leda en honor de la reina d'Esparta, mare de Càstor, Pòl·lux, Clitemnestra i Helena de Troia (Zeus, en la forma d'un cigne, en va ser el pare). També se'l coneix amb el nom de Júpiter XIII. Orbita al voltant del planeta en una òrbita prògrada amb un període de gairebé 241 dies.
No se l'ha de confondre amb l'asteroide (38) Leda.

## Referències

* 1 2 3 «NASA FACTS» (en anglès). NASA.
* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.

## Enllaços externs

* (anglès) Kowal, C.T. et al., "Thirteenth satellite of Jupiter", AJ 80 (1975) 460–464
# Kamphaugita-(Y)

La kamphaugita-(Y) és un mineral de la classe dels carbonats. Porta el nom del noruec Erling Kamphaug (1931-2000) un col·leccionista de minerals que va subministrar els primers exemplars de Hørtekollen, Noruega, per al seu estudi.

## Característiques

La kamphaugita-(Y) és un carbonat de fórmula química Ca(Y,REE)(CO₃)₂(OH)·H₂O. Va ser aprovada com a espècie vàlida per l'Associació Mineralògica Internacional l'any 1987. Cristal·litza en el sistema tetragonal. La seva duresa a l'escala de Mohs es troba entre 2 i 3.
Segons la classificació de Nickel-Strunz, la kamphaugita-(Y) pertany a «05.DC - Carbonats amb anions addicionals, amb H₂O, amb cations grans» juntament amb els següents minerals: ancylita-(Ce), calcioancylita-(Ce), calcioancylita-(Nd), gysinita-(Nd), ancylita-(La), kozoïta-(Nd), kozoïta-(La), sheldrickita, thomasclarkita-(Y), peterbaylissita, clearcreekita i niveolanita.

## Formació i jaciments

Va ser descrita per primera vegada al massís Verkhnee Espe, al Kazakhstan, sent anomenat tengerita per Stepanov l'any 1961. Més endavant, l'any 1994, va ser reanomenat a calciotengerita per Mineev. Altres carbonats similars de calci i itri amb el mateix patró de difracció de raigs X van ser descrits també a Transvaal, Sud-àfrica i a la pegmatita Evans-Lou, al Quebec, Canadà. No obstant això, Hørtekollen va ser el primer lloc on es va trobar ben cristal·litzada, fent possible fer una bona descripció d'aquesta.

## Referències

* ↑ «Kamphaugite-(Y)» (en anglès). Mindat. [Consulta: 20 maig 2017].
# Carlos Ferrer Hombravella

Carlos Ferrer Hombravella (Córdoba, 1 d'agost de 1918 - Barcelona, 14 d'octubre de 1989) fou un futbolista argentí establert a Catalunya de la dècada de 1940.
Va jugar a l'equip de la Penya Saprissa, filial del RCD Espanyol. La temporada 1939-40 jugà al primer equip de l'Espanyol, però només hi disputà un partit de lliga, un partit davant l'Atlético Aviación (derrota per 2-0) en el que tots els defenses, Pérez, Olivares, Teruel i Elias, estaven lesionats.

## Referències

* ↑ «Necrológicas». La Vanguardia, 24-10-1989. [Consulta: 9 abril 2019].
* ↑ «Fitxa a bdfutbol». bdfutbol. [Consulta: 9 abril 2019].
* ↑ «Fitxa de Ferrer». Periquito.cat. [Consulta: 9 abril 2019].
* ↑ Juan Pedro Martínez; Xavi Ensenyat. Cor Perico. RCD Espanyol, 2018.
# Utebo

Utebo és un municipi de l'Aragó situat a la província de Saragossa i enquadrat a la comarca de Saragossa. El 2023 tenia 18.917 habitants.

## Referències

* ↑ «Aragón (Spain): Municipalities in Provinces» (en anglès), 3 gener 2024. [Consulta: 27 gener 2024].
# Resolució 1396 del Consell de Seguretat de les Nacions Unides

La Resolució 1396 del Consell de Seguretat de les Nacions Unides fou adoptada per unanimitat el 5 de març de 2002. Després de recordar les resolucions 1031 (1995), 1088 (1996), 1112 (1997), 1256 (1999) i 1357 (2001) sobre la situació a Bòsnia i Hercegovina, el Consell va acollir amb beneplàcit l'acceptació per la Junta Directiva del Consell d'Aplicació de la Pau el 28 de febrer de 2002 de l'oferta de la Unió Europea per proporcionar una Missió de Policia de la Unió Europea a Bòsnia i Hercegovina (EUPM) per succeir la Missió de les Nacions Unides a Bòsnia i Hercegovina (UNMIBH) a partir de l'1 de gener de 2003.
El Consell de Seguretat va recordar l'acord de Dayton i els preparatius per a la transició de la UNMIBH al final del seu mandat. Va acordar la designació de Paddy Ashdown per succeir Wolfgang Petritsch com a Alt Representant per Bòsnia i Hercegovina i va agrair el treball d'aquest últim pels seus assoliments.
La resolució es congratula per l'establiment de l'EUPM des de l'1 de gener de 2003, a partir del final del mandat de la UNMIBH com a part d'un programa coordinat de 'imperi de la llei. Va encoratjar la coordinació entre l'EUPM, la UNMIBH i l'Alt Representant per assegurar una transició de responsabilitats de la Internacional Police Task Force a l'EUPM i va acollir amb beneplàcit la simplificació de l'esforç internacional d'aplicació civil a Bòsnia i Hercegovina. L'EUPM controlaria i entrenaria a la Policia de Bòsnia i crearia o reformaria institucions sostenibles als estàndards de la UE.
Finalment, la Resolució 1396 va reafirmar la importància i l'autoritat final que el Consell va adherir al paper de l'Alt Representant en la coordinació d'activitats d'organitzacions i organismes en l'aplicació de l'Acord de Dayton.

## Referències

* ↑ «Security Council welcomes European Union offer to provide police mission in Bosnia and Herzegovina from 1 January 2003». United Nations, 05-03-2002.
* ↑ «Security Council, Annan hail EU move on police mission in Bosnia and Herzegovina». United Nations News Centre, 05-03-2002.
* ↑ Council of Europe. Institutions for the Management of Ethnopolitical Conflict in Central and Eastern Europe. Council of Europe, 2008, p. 262. ISBN 978-92-871-6361-5.
* ↑ Gariup, Monica. European security culture: language, theory, policy. Ashgate Publishing, Ltd, 2009, p. 217. ISBN 978-0-7546-7555-6.

## Vegeu també

* Llista de resolucions del Consell de Seguretat de les Nacions Unides 1301 a la 1400 (2000 - 2002)
* Guerra de Bòsnia

## Enllaços externs

* PDF Text de la Resolució a UN.org
# Galitxni

Galitxni (en rus: Галичный) és un poble (un possiólok) del krai de Khabàrovsk, a Rússia, que el 2012 tenia 561 habitants. Pertany al districte rural de Komsomolsk na Amure.

## Referències

* ↑ «Бельговское сельское поселение - Поселения - О районе - Официальный сайт администрации Комсомольского муниципального района». raion-kms.khabkrai.ru. Arxivat de l'original el 2019-03-22. [Consulta: 22 març 2019].